AaB er på sporet af medalje, Royal League og Toto cuppen, og kampen i toppen er tæt, så der er ikke råd til store point udsving. AaB er underdogs lørdag i Parken mod FC København, men de tre point vil i den grad lune på den nordjyske pointkonto. En sejr til AaB vil ikke bare være tre vigtige point. Det vil også udsætte FC Københavns guldfest. Topholdet kan nemlig sikre sig DM-guldet med en sejr over AaB, og AaB har tidligere drillet FCK i parken. Det skete seneste i efteråret. Siden har FCK ikke tabt på eget græs. Erik Hamrén ser frem til kampen. - At FC København blot har tabt en enkelt gang i denne sæson, fortæller jo alt om holdets klasse, lyder det fra Erik Hamrén, der naturligvis håber på endnu et positivt AaB-resultat i Parken. For AaB-anfører Jimmy Nielsen er kampen også speciel. Han bliver den blot tredje spiller i historien, der når op på 393 officielle optrædener på klubbens bedste mandskab. Således vil kun Henrik Rasmussen (423) og rekordholder Torben Boye (560) have spillet flere kampe for AaB, når styrkeprøven i Parken er overstået lørdag aften. Med sin optræden mod FC København vil Jimmy Nielsen dermed passere en helt fjerde klublegende i AaB personificeret i den tidligere landsholdsanfører Henning Munk Jensen, der var i aktion 392 gange for AaB.

Referat:
AaB er forårets næstbedste hold. Spørgsmålet er om de også kan slå det bedste. Nemlig FC Københavns suveræne tophold. Sker det vil de ødelægge guldfesten for københavnerne.